་མཆེར་པའི་གསང་ཡིན་པས་དེར་མེ་བཙའ་་ ་་་
གདབ་ན་ཕོ་མཆེར་གཡོན་ངོས་སྦོ་ཞིང་འཁྲོག་པ་དང་།
འུར་འཁྲོག་བྱེད་
པ། ལུས་ལྕི་བ། གཉིད་ཆེ་བ་སོགས་ལ་ཕན་ནོ།
1
ཚིགས་པ་བཅུ་གཉིས་པ་ཕོ་བའི་གསང་ཨིན་པས་དེར་མེ་བཙའ་གདབ་་་
ན་བད་ཀན་མྱག་བྱེད་དང་། མཁྲིས་པ་འཇུ་བྱེད། རླུང་མེ་མཉམ་སྟེ་ཕོ་བའི་
མེ་དྲོད་གསུམ་ཉམས་ནས་བཟའ་བཏུང་གང་ཡང་མི་འཇུ་བ་དང་། བད་ཀན་
ལྷེན་སྐྲན་དང༌། སྐྱ་བོ་སོགས་ལྷག་མ་རྣམས་ཀྱི་ནད་བད་སྨུག བཤུལ་ཤ་
རེངས་པ། མིག་རུས་ཟུག་པ། རྟག་ཏུ་འཁྲུ་བ། གྲང་སྐྲན་གྱི་ནད་སོགས་
ལ་ཕན་ནོ།
1
ཚིགས་པ་བཅུ་གསུམ་པ་བསམ་སེའུ་ཞེས་དྭངས་མ་དཀར་དམར་གསོག་
པའི་སྣོད་དེ་དང་འབྲེལ་བའི་གསང་ཡིན་པས་དེར་མེ་བཙའ་གདབ་ན་ཁྱུ་ཁྲག་་་
292

མངལ་
རླུགས་པ་སྟེ་དབང་མེད་དུ་འབྱམས་པ་དང་། མངལ་སྐྲན་གྱི་ནད།
སྐྱོན་གྱིས་སེམས་འཕྱོ་ང། མངལ་དུ་བད་རླུང་གྲང་བ་རྒྱས་པ། རྒྱུ་ལོང་སྦོས་
པ། རྟུག་པ་སྐམ་པ། ཁ་བུབ་དང་གན་རྐྱལ་དུ་ཉལ་མི་ཤེས་པ་སོགས་ལ་
ཕན་ནོ། །
ཚིགས་པ་བཅུ་བཞི་པ་མཁལ་མའི་གསང་ཡིན་པས་དེར་མེ་བཙའ་གདབ
ན་མཁལ་མར་གྲང་བ་དང་རླུང་རྒྱས་པ་དང༌།
ཐབས་ན་བ།
མཁལ་སྐྲན་གྱི་ནད།
གླང་
ལོང་ག་དང་རྒྱུ་སྨད་ཀྱི་ནད། སྐྱེས་པའི་ས་བོན་ལ་གྲང་བ་
འདྲེས་ནས་འདྲེན་མི་བཟོད་པ་ན་བ། བུ་མོ་ཁོ་ན་སྐྱེ་བ་སོགས་ལ་ཕན་ནོ། །
ཚིགས་པ་བཅོ་ལྔ་པ་དོན་ལྔ་དང་སྣོད་དྲུག་སྤྱིའི་གསང་ཡིན་པས་དེར་་་་
མེ་བཙའ་གདབ་ན་ལུས་སྤྱིར་གྲང་བ་དང་རླུང་རྒྱས་པ་དང་།
ཆགས་པ་སོགས་ལ་ཕན་ནོ། །
བུ་ཚིགས་མི་
ཚིགས་པ་བཅུ་དྲུག་པ་ལོང་གི་གསང་ཨིན་པས་དེར་མེ་བཙའ་གདབ་ན་་
རྒྱུ་ལོང་འུར་ཞིང་འཁྲོག་པ་དང༌། ལོང་སྐྲན་ཆགས་པ། འཕྱེན་དུས་མིན་དུ་
འབྱུང་བ། མཚན་ཁ་ཚ་བ། དྲི་ཆུ་སྲི་བ། ཁྱད་པར་དུ་གྲང་འཁྲུ་འབྱམས་
པ་དང་།་ གཞང་འབྲུམ་ན་བ་སོགས་ལ་ཕན་ནོ། །
ཚིགས་པ་བཅུ་བདུན་པ་རྒྱུ་མའི་གསང་ཡིན་པས་དེར་མེ་བཙའ་གདབ་་
ན་རྒྱུ་མ་ལ་གྲང་སྐྲན་ཞུགས་པ་དང༌། གྲང་རླུང་ནད་ཀྱིས་ལྦུ་བ་བེ་སྣབས་ཅན་
འཁྲུ་ཞིང་འབྱམས་པ་སོགས་ལ་ཕན་ནོ། །
ཚིགས་པ་བཅོ་བརྒྱད་པ་ལྒང་པའི་གསང་ཨིན་པས་དེར་མེ་བཙའ་གདབ
ན་ལྒང་པར་རྡེའུ་བསགས་པ་དང་འདྲིལ་བའི་ནད་དང་། གྲང་རླུང་ནད་ཀྱིས་ཆུ་
ཁ་སྲ་བའམ་སྙི་བ། པུས་མོ་གྲང་མོ་ཆགས་པ་སོགས་ལའང་ཕན་ནོ། །
293

ཚིགས་པ་བཅུ་དགུ་པ་ཁུ་བ་དཀར་དམར་གྱི་གསང་ཡིན་པས་དེར་མེ་་་
བཙའ་གདབ་ན་ཁུ་བ་དཀར་དམར་འབྱམས་པའམ་དོན་མེད་དུ་རླུགས་ཡོང་བ་
དང༌། དགྱེ་དགུ་མི་ཤེས་པ། ལུས་སྨད་བཤལ་ཞིང་རེངས་པ།
ནུས་པ་སོགས་ལ་ཕན་ནོ། །
ལྡང་མི་
ཚིགས་པ་ཉི་ཤུ་པ་ཐུར་སེལ་རླུང་གི་སྒོ་གཏན་གྱི་གསང་ཡིན་པས་དེར་་་་
མེ་བཙའ་གདབ་ན་འཕྱེན་མི་ཐུབ་པ་རང་བཞིན་དུ་ཤོར་བ་དང༌། ཐུར་སེལ་
རླུང་གི་རྒྱུ་བ་འགག་པའི་ནད། དྲི་མ་འགག་པ་སོགས་ལ་ཕན་ནོ། །
དེ་ཨང་སྤྱིར་ཚིགས་པ་གོང་འོག་འབྲེལ་མཚམས་ཀྱི་ཀྱོང་དེ་ལ་མེ་བཙའ་་
གདབ་སྲོལ་གཅིག་དང་། ཚིགས་རུས་ཕྱིར་འབུར་བ་དེའི་སྟེང་མེ་བཙའ་གདབ་
སྲོལ་དང་གཉིས་ཡོད་པ་དེ་ཨང་མདོར་ན་ཚིགས་གསང་ནི་ཀྱོང་རྣམས་ཡིན་པས་
དེར་མེ་བཙའ་མ་གདབ་ན་ནང་གི་ཚིགས་ལ་མི་འཁེལ་ཞིང༌། གལ་ཏེ་གདབ་
ཀྱང་གཟབ་ནན་མ་བྱུང་ན་རྩ་དང་ཆུ་རྒྱུས་སོགས་འཁུམས་ནས་ཞ་རིལ་ཆགས་་་
པ་དང༌། རླུང་གི་རྒྱུ་བ་འགགས་པ་སོགས་འབྱུང་ཉེན་ཡོད་ཅིང་། ཚིགས་པའི་
མཁར་བསྲེགས་ཀྱང་ནད་ལ་ཕན་སྐྱེད་ཆུང་བ་དང་ཉེན་ཁ་ཡང་ཆུང་བ་ཡོད་དོ། །
མདུན་གསང་ཉེར་གཉིས་ནི། སྐེ་སྟོང་གི་རུས་པའི་དབྲག་ཙ་ར་ཁུང་དེ་
སྲོག་རྩ་སྙིང་དང་འདོམས་པའི་གསང་ཡིན་པས་དེར་མེ་བཙའ་གདབ་ན་སྙིང་༌༌༌༌
འཆུས་པའམ་སྙིང་ལ་ཆུ་སེར་བསགས་པ་དང་། སྐྱིགས་བུ་མ་ཆོད་པ། མིད་
པ་འཆུས་པ། གྲང་རླུང་གི་ནད་རྒྱས་པ་སོགས་ལ་ཕན་པ་དང༌། ནུ་མ་གཉིས་
ཀྱི་དཀྱིལ་ཐད་འཕྲེད་ལ་ཐིག་གཅིག་གདབ། སྐེ་སྟོང་ནས་མཚན་མའི་དཀྱིལ་
སྟེང་བར་ཐིག་གཅིག་གདབ་པའི་བྲང་གཞུང་དཀར་ནག་མཚམས་སུ་རྒྱ་གྲམ་་་་་
ཆགས་ས་དེ་སྲོག་རྩ་དང་སྙིང་རྩ་འདོམས་པའི་གསང་ཡིན་ པས་དེར་མེ་བཙའ་་
294

གདབ་ན་སེམས་འཕྱོ་བ་དང༌། སྙིང་འཁྲུག་འཁྲུག་ཏུ་འཕར་ཞིང་འདར་བ།
སྙིང་མི་དགའ་བ་གང་སར་འགྲོ་འདོད་བྱེད་པ་སོགས་ལ་ཕན་པ། བྲང་གི་ལྷེན་
སྣའི་སྣེ་ནས་ཐུར་དུ་ནད་པ་རང་གི་མཐེ་བོང་གི་ཚོན་གང་གཞལ་བའི་ལྷན་་་་་་་
གསང་དེར་མེ་བཙའ་གདབ་ན་ལྷེན་སྐྲན་ཆགས་པའི་ནད་ལ་ཕན་པ་དང་། ལྷེན་
གསང་དེ་ནས་ཐུར་དུ་ཚོན་གང་གཞལ་བ་དང༌། དེའི་གཡས་གཡོན་དུ་ཚོན་རེ་
གཞལ་བའི་ཁ་གསུམ་སྐྲན་གྱི་གསང་ཨིན་པས་དེ་གསུམ་ལ་མེ་བཙའ་གདབ་ན་་་
མེ་དྲོད་ཉམས་པ་དང་ཕོ་བའི་ནང་སྐྲན་ནད་ཡོད་པར་ཕན། སྐྲན་གསང་དེ་
ནས་ཐུར་དུ་ཚོན་གང་གཞལ་བ་དང་། དེའི་གཡས་གཡོན་དུའང་ཚོན་རེ་གཞལ་
བའི་ཁ་གསུམ་དེ་ཕོ་བའི་རླུང་མེ་མཉམ་གནས་པའི་གསང་ཡིན་པས་དེ་གསུམ་ལ
མེ་བཙའ་གདབ་ན་གྲང་རླུང་རྒྱས་པའི་ནད་སོགས་ལ་ཕན། ལྟེ་བ་ནས་གཡས་
གཡོན་དུ་ཚོན་རེ་བཅལ་བ་ལོང་ཐེར་གྱི་གསང་གཉིས་དང་། དེ་ནས་སླར་
ཨང་གཡས་གཡོན་དུ་ཚོན་རེ་བཅལ་བ་ལོང་ཕུགས་ཀྱི་གསང་ གཉིས་ཡིན་པས་དེ
རྣམས་ལ་མེ་བཙའ་གདབ་ན་ལོང་སྐྲན་གྱི་ནད་དང༌། ལོང་དུ་སྦོ་འཁྲོག་བྱེད་
པ། རླུང་གི་སྟོབས་ཀྱིས་འཁྲུ་བ། བེ་སྣབས་སུ་འབྱམས་པ་རྣམས་ལ་ཕན། ལྟེ་
བའི་འོག་ཏུ་ཚོན་གང་བཅལ་བ་དང༌། དེའི་གཡས་གཡོན་དུ་ཚོན་རེ་བཅལ་
བའི་ཁ་གསུམ་རྒྱུ་སྟོད་ཀྱི་གསང་དང༌།
དེ་འོག་ཐུར་དུ་ཚོན་གང་བཅལ་བའི་
ཁ་གསུམ་རྒྱུ་སྨད་ཀྱི་གསང་ཡིན། དེ་རྣམས་སུ་མེ་བཙའ་གདབ་ན་རྒྱུ་མ་ལ་
གྲང་བ་དང་། རླུང་ཞུགས་པ་དང་། གྲང་རླུང་གིས་འཁྲུ་བ་འབྱམས་པ་
སོགས་ལ་ཕན། དེ་འོག་ཚོན་གང་བཅལ་བ་དང༌། དེའི་གཡས་གཡོན་དུ་
ཚོན་རེ་བཅལ་བའི་ཁ་གསུམ་དེ་ལྒང་པའི་གསང་ཡིན་པས་དེ་གསུམ་ལ་མེ་བཙའ
གདབ་ན་གྲང་བའི་ནད་ཀྱིས་ཆུ་ཁ་སྲ་སྙི་བྱེད་པ་རྣམས་ལ་ ཕན་པ་ཡིན་ནོ། །
295

མགོ་དང་ཡན་ལག་མཛུབ་ཚུགས་ཀྱི་གསང་ཉེར་དགུ་ནི་ཤ་རུས་རྩ་་་་་་་
གསུམ་འདུས་པ་ལྟག་པའི་སྡུད་སྒོ་དང༌། ཤ་རུས་རྩ་ཀླད་ཐམས་ཅད་འདུ
ས་
པའི་སྤྱི་གཙུག་སྤུ་འཁྱིལ། ཤ་དང་རུས་པ་འདུས་པའི་མཚོག་མ་བཅས་གསང་
དེ་གསུམ་གང་རུང་ལ་མེ་བཙའ་གདབ་ན་མགོ་བོར་རླུང་ཞུགས་པས་ མགོ་ཡུ་་་་
འཁོར་ཞིང་འགྱེལ་བུབ་བྱེད་པ་སོགས་ཀྱི་ནད་ལ་ཕན་པ་དང༌་།
སྨྱོ་ནས་ལབ་
ལབ་མང་པོ་བྱེད་པ་དང་། སྐབས་རེ་འབོག་པའམ་ཡང་ན་བརྒྱལ་འགྲོ་བའི་
ནད་སོགས་ལ་ལྟག་ཟུར་སྤུ་འཁྱིལ་གཡས་གཡོན་གྱི་གསང་གཉིས་ལ་མེ་ བཙའ་་་
གདབ། རླུང་རིམས་འདར་བུ་དང་ཨེར་བུའི་ནད་སོགས་ཀྱིས་ཁ་ལྐུགས་ཤིང་
སྨྲ་མི་ཤེས་པ་སོགས་ན་བ་ལ་མ་མཆུའི་འོག་གི་གཤོང་གསང་ཡོད་པ་དེར་མེ་་་་་
བཙའ་གདབ། ལྐོག་མ་སྐྲངས་ནས་སྨྲ་མི་ཤེས་པའི་ནད་སོགས་ལ་རྐང་པའི་ཕྱི་
ལོང་གི་སྟེང་ནས་གྱེན་དུ་སོར་བཞི་གཞལ་བའི་ངར་གཡས་གཡོན་གཉིས་སུ་མེ་་་
བཙའ་གདང། རིམས་ནད་དྲག་པོས་བཏབ་ནས་ངུ་བ་དང༌། འཆོལ་ལབ་སྣ་
ཚོགས་བྱེད་པ། ལྷ་དང་འདྲེ་སོགས་མཐོང་སྣང་གི་འཇིགས་སྣང་མང་དུ་སྨྲ་
བ་སོགས་ལ་ལག་པའི་མཁྲིག་མའི་ཚིགས་ཀྱི་ནང་ངོས་ནས་གྱེན་དུ་སོར་བཞི་་་
བཅལ་བའི་ཆུ་བ་ཕར་ཚུར་དུ་བཞག་པའི་བར་གྱི་གསང་གཡས་གཡོན་གཉིས་སུ་
མེ་བཙའ་གདབ། ཕོ་མཚན་མི་ལྡང་བའ ཕོ་མཚན་མི་ལྡང་བའམ་ཡང་ན་ས་བོན་དུས་མིན་དུ་ལུག་
པའི་ནད་སོགས་ལ་རྐང་པའི་ནང་ངོས་ཀྱི་ལོང་བུའི་ཐད་དྲང་ངར་གདོང་གི་ཆུ་་
བ་གཡས་གཡོན་གཉིས་ཀྱི་གསང་ལ་མེ་བཙའ་གདབ། རྐང་པ་གཡས་གཡོན་
གང་ཡིན་ཀྱང་དཔྱི་མིག་ནས་བཤལ་ཏེ་འགྲོ་བསྐྱོད་ཀྱི་བྱ་བ་ཤིན་ཏུ་དཀའ་བར་་
ནད་པ་དྲང་པོར་ལངས་ཏེ་ལག་པ་གཡས་པས་རྐང་པ་གཡས་པ་དང་། ལག་
པ་གཡོན་པས་རྐང་པ་གཡོན་དུ་གཞལ་བའི་གུང་མོས་གར་སླེབ་བརླའི་ཕྱི་སུལ་་
296

གྱི་དབྲག་གང་ན་ཕྱོགས་ཀྱི་གསང་དེ་ཀཉིས་གང་རུང་དུ་མེ་བཙས་བསྲེག བུད་
མེད་སྦྲུམ་མ་བུ་བཙས་པའི་རྗེས་ལུས་སྐྲངས་ནས་ན་བ་ལ་མ་དེའི་རྐང་ལག་གི་་ ་
མཛུབ་མོ་དཀྱིལ་མའི་སྙིང་བསྲེག་པ་དང༌། བུ་དེའི་ཨོལ་གོང་གི་འཛུམ་ཀྱོང་
གི་འོག་ཤ་རྒྱས་པའི་ཀྱོང་ཆུང་ངུའི་སྟེང་སྤྲ་བས་ཚུགས་འཚོས་པར་མི་བསྲེག་་་་
པར་དངངས་པ་བསྐྱེད་ཙམ་བསྡིགས། སྐྱེས་པའི་ལྟག་པ་རེངས་ནས་གཅུས་
མི་ཤེས་པ་རེངས་པའམ་རླིག་པ་སྐྲངས་ནས་ན་བ་དང༌་། `སྨྱོ་བའམ་ཁ་ལྐུགས་ཏེ་
སྨྲ་མི་ཤེས་པ་སོགས་ལ་རྐང་པའི་མཐེ་བོང་རྒྱབ་ངོས་ཀྱི་ཚིགས་སྤུ་གཞན་ལས་་་
རིང་བ་སྐྱེས་སར་བསྲེག མིག་དམར་ཚག་དང༌། རབ་རིབ་ཀྱིས་འགྲིབ་པ།
མིག་འབོར་སྐྲངས་ཤིང་སྐྱ་འབོག་པ་ལ་མིག་གང་ན་ངོས་རྐང་པའི་རྟིང་པའི་་་་
དཀྱིལ་ཐད་དྲེག་པ་ཆགས་མི་ཆགས་ཀྱི་མཚམས་སུ་བསྲེག རྒྱུ་མ་དང་།
ལོང༌། ཕོ་བ་བཅས་ཀྱི་གླང་ཐབས་ན་བ་དང། གྲང་རླུང་ཤས་ཆེ་བ་སོགས་
ལ་རྐང་པའི་ནང་ལོང་གི་ནང་ཁུགས་ཀྱི་འཕར་རྩ་དེ་བསྲེག དོན་མེད་དུ་
དངངས་པ་དང་། འདར་བ། སྐྱིགས་བུས་བཏབ་སྟེ་མ་ཆོད་པ་བཟའ་བཏུང་
སྐྱུག་པའམ་སྟོང་སྐྱུག་བྱེད་པ་རྣམས་ལ་གོང་གི་མདུན‘གསང་ཁོངས་ཀྱི་སྐེ་སྟོང་་
ཙ་ར་ཁུང་དེ་བསྲེག བད་མཆུ་རྒྱུན་དུ་ཆགས་པ་དང་།
མཆུ་ཏོ་ གས་པ་
དང་སྐྲངས་པ་སོགས་ཀྱི་ནད་ལ་སྲིན་ལག་གཡས་གཡོན་གྱི་རྒྱབ་ངོས་ཚིགས་མགོ
དབུས་མ་གཙོ་ཆེ་བའི་དབང་གིས་རིམ་གྱིས་གཅིག་གཉིས་གསུམ་སོགས་ནད་་་་
ཚབས་དང་བསྟུན་ལ་བསྲེག སོ་ན་བ་དེ་ཁྲག་ཚད་ཀྱིས་ན་བ་མ་ཡིན་པ་རླུང་
དང་སྲིན་ནད་ཀྱིས་ན་བ་ལ་རྣ་བ་སོ་ན་ངོས་གཡས་གཡོན་གང་ཡིན་དེའི་ སྣེའུ་་་
ཆུང་དེའི་དྲུང་མདུན་གྱི་འཕར་རྩ་དེ་ལ་ལག་པས་ཡནན་ན་སྦྲིད་ འོང་བ་དང་སོ་
ན་བ་དེ་ཅུང་ཟད་འཇགས་འགྲོ་ས་གོང་འོག་གཉིས་གསུམ་ཡོད་པ་དེ་དག་དང་།
297

སྲིན་ལག་གི་མཛུབ་མོའི་རྩེ་མོ་གང་རུང་བསྲེག སྣ་ཁྲག་མང་པོ་དོན་ནས་མ་
ཆོད་ན་ནད་པ་དེ་ལུས་སྐྱིལ་ཀྲུང་བྱས་ཏེ་དྲང་ཐད་དུ་བསྡད་པ་ལ་ལག་ གཉིས་་་
པུས་མོར་བཀབ་ནས་མཇིང་པ་རྐྱང་པ་གཅུས་ཏེ་སྣ་བུག་གཡས་གཡོན་གྱི་དབུཊ་
ཀྱིས་སྣ་ཁྲག་དོན་ངོས་དཔུང་མགོའི་སྟེང་དུ་བུས་པས་གར་སླེབ་ཀྱིས་གྲང་སིལ་་
འོང་སར་བསྲེག་པ་བཅས་དེ་དག་ནི་དངོས་སུ་བཤད་པའི་གསང་དམིགས་དོན་་
གཅིག་དེ་མེ་བཙའ་གདབ་སའི་འབྲུ་བཞག་གི་གནད་དུ་བསྟན་པ་ཡིན་ནོ། །
ཆུ་འགགས་དང་རྡེའུ་འབྱིན་པའི་སྐབས་ཀྱི་གསང་ས་ནི། མདོ་མོ་རུས་
པ་སྟེ་མདུན་མཚང་རུས་ཀྱི་སྣེ་ས་ཕོ་མོའི་མཚན་མའི་གཡས་གཡོན་ནས་མར་་་་
ཚོན་གང་དང་ཕུན་རེ་གཞལ་བའི་ས་ནི་གསང་གོང་མ་དང༌། དེ་ནས་ཚོན་
གང་གཞལ་བའི་ས་ནི་བར་གྱི་གསང་། འཕོངས་ཀྱི་ཨ་ལོང་ཁ་ནས་མདུན་
ངོས་གྱེན་དུ་ཚོན་གང་གཞལ་བ་སྨད་ཀྱི་གསང་ཡིན་ཏེ། དེ་ཡང་ཕོ་ཡི་མཚན་
མའི་གཡོན་ན་སྲོག་རྩ་དང༌། མོ་ཡི་མཚན་མའི་གཡས་ན་སྲོག་རྩ་ཡོད་པས་
གཉན་ཅིང་བྱོལ་ནས་རླིག་པའི་སྲུབས་ཏེ་བར་མཚམས་ཀྱི་དཀྱིལ་དྲང་པོ་ནས་་་་
ཨར་འབྲུ་ནས་ཏེ་ནས་འབྲུ་ཙམ་ཤའི་སྲུབས་ཀྱི་ཐེར་ཏེ་སྣོད་ཁ་ཡངས་པ་འདྲ་བ་
དེ་ལ་གཞང་ངམ་ལྒང་པའི་གསང་ཤའི་ཁ་ཡངས་པའི་ཐེར་གསུམ་གྱི་གསང་་་་་
ཡོད་པ་དེ་དག་རྣམས་མན་ངག་ཡོན་ཏན་རྒྱུད་ཀྱི་མཚོན་རྨ་ལེའུ་སོ་སོའི་འགྲེལ་་
པ་མི་འདྲ་བ་ཁག་ལས་གསལ་བ་བཞིན་ནོ། །
སླར་སྨྲས་པ། འབྱུང་ལྔས་གྲུབ་པའི་ལུས་ཀྱི་ཁང་བཟང་འདིར།
1
གཡོལ་འཇུག་དགོས་པའི་གསང་གནད་སྒོ་མོ་སྟོང་། །གང་མཁོ་དབྱེ་བའི་
འཕྲུལ་གྱི་ལྡེའུ་མིག་འདི། ·‘བློ་གསར་བློ་མིག་འབྱེད་པའི་རྒྱན་དུ་སྒྲེང༌། །
གསོ་རིག་དགོངས་དོན་ཕན་དང་བདེ་བའི་དཔལ། །བསིལ་ཟེར་ཅན་གྱི་འོད་
298

དང་གཉིས་སུ་མེད། །ལུས་ཅན་ཟུག་རྔུའི་ཚ་གདུང་ཡོངས་གཞིལ་ནས། །ནད་
མེད་ཡུན་གནས་ལང་ཚོའི་དཔལ་ཐོབ་ཤོག །མཁས་མང་གཞུང་ལ་དད་པས་
རྗེས་འབྲངས་ནས། །རང་བློས་གང་སྤོབས་གོ་བདེར་བསྒྲིགས་ཡོད་ཀྱང་། །
བདག་ལྟའི་སྐྱེས་སྦྱངས་ཤེས་རབ་ན་ཕྲ་བས། །འགལ་འཁྲུལ་ནོངས་པ་མཆིས་
ཚེ་བཟོད་བཞེས་མཛོད། །རྒྱུད་འགྲེལ་གཞུང་ལུགས་ལྷ་ལམ་ལས་ཕྱུངས་
པའི། །དགེ་བའི་ལས་ཚོགས་འོད་སྟོང་ལྡན་པ་འདི། །འཆར་བ་ཙམ་གྱིས་
གསོ་རིག་པདྨོའི་ཚལ། །ཡངས་པའི་ཕྱོགས་མཐའ་ཀུན་ཏུ་ཁྱབ་གྱུར་ཅིག །
ཅེས་དེ་ལྟར་ལུས་ཐིག་གི་འགྲེལ་པ་ཚིག་དོན་གསལ་བའི་སྒྲོན་མེ་ཞེས་བྱ་བ་འདི་
ནི་རང་རེའི་བཤེས་གཉེན་དམ་པའི་ཁྲིད་རྒྱུན་ལུས་ཐིག་ཟླ་བ་ནོར་བུའི་མེ་ལོང་
གི་རྩ་ཚིག་རྨང་གཞི་གཙོ་བོར་བྱས་པ་དང༌། དེའི་མཆན་འགྲེལ་གྱི་དགོངས་
དོན་དེ་དག་དང༌། མན་རྒྱུད་རྩ་འགྲེལ་གཉིས། བཤད་རྒྱུད་དང་ཕྱི་རྒྱུད་
གཉིས་ཀྱི བི་སྔོན། ལུས་ཐིག་བཻ་ཌཱུར་ཡའི་ཆུ་རྒྱུན། མཛེས་མཚར་མིག་རྒྱན་
ནང་གི་ལུས་ཐིག ཇུ་མི་ཕམ་རྣམ་རྒྱལ་རྒྱ་མཚོའི་བྱང་ཁོག་ཡུལ་ཐིག་སོགས་
འབྲེལ་ཡོད་གཞུང་ལུཊ་རྣམས་དང་བསྟུན་ནས་དཔྱད་པ་ཞིབ་མོར་བྱས་ཏེ་ཚིག་་
སྣ་རིང་དུ་བསྲིངས་ནས་བསྒྲིགས་པ་འདི་ཨང་རང་ཉིད་ཀྱི་བརྗེད་བྱང་དང་།
གསོ་རིག་འཛིན་པའི་བློ་གསར་བྱོན་དང་འབྱོན་འགྱུར་རྣམས་ལ་རྔོ་ ཐོགས་་་་་་་
པའང་སྲིད་སྙམ་ནས་གསོ་རིག་པའི་མིང་ཙམ་འཛིན་པ་ཡེ་ཤེས་རྒྱལ་མཚན་གྱིས
རབ་རྒྱལ་མིག་དམར་ཞེས་པ་ཤིང་བྱི་ལོའི་ས་ཟླའི་དཀར་ཕྱོགས་ལ་བྲིས་པ་་་་་་་
འདིས་ཀྱང་གསོ་བ་རིག་པའི་བསྟན་པ་ཡངས་པའི་ཕྱོགས་མཐའ་ཀུན་ཏུ་དར་་་
ཞིང་རྒྱས་པའི་རྒྱུར་གྱུར་ཅིག །
299

·